joelniklaus/EU_Wikipedias huggingface dataset:
Haagan Alppiruusupuisto

Haagan Alppiruusupuisto (tunnetaan myös nimellä Rodopuisto; ) on Helsingin Haagassa sijaitseva yleisölle avoin puisto, joka toimii myös yliopiston kasvinjalostuksen koealueena. Puiston pinta-ala on kahdeksan hehtaaria. Alue tunnetaan myös nimellä Laajasuon puisto. Alueesta vastaa Helsingin kaupungin rakennusvirasto.


Historiaa
Puiston vanhimmat alppiruusut on istutettu luonnontilaiselle suolle vuonna 1975, jolloin alueelle on rakennettu myös käytäviä. Puiston pääreitit ovat esteettömät. Alun perin alueelle istutettiin 3 000 alppiruusuristeymää tutkimustarkoituksiin. Tavoitteena oli luoda Suomen ilmastoon sopeutunut, kasvutavaltaan ja kukkien väriltään monipuolinen lajikkeisto. Ikivihreät alppiruusut sijaitsevat puiston eteläosassa ja keltakukkaiset alppiruusut sekä atsaleat pohjoisosassa. Atsalea-alue on jatkoa puiston eteläpäässä sijaitseville alppiruusuistutuksille ja alueella kasvaa noin 1 500 vuonna 1996 istutettua atsalearisteymää, jotka saivat alkunsa atsalean jalostusohjelman käynnistymisestä vuonna 1988. Alppiruusujen ja atsaleojen kukinta ajoittuu kesäkuun alkuun. Kukinta on yleensä ohi jo juhannuksen jälkeen.

Atsalea-alueella aloitettiin metsäpuutarhan rakentaminen vuonna 2010. Metsäpuutarhan pensaiksi on valittu muun muassa atsaleoja, hortensioita ja muita kukkivia varjopensaita. Alppiruusupuiston koealueelta on kaupalliseen tuotantoon valittu kahdeksan alppiruusulajiketta; Haaga, Helsinki University, St. Michel, P.M.A. Tigersted, Axel Tigersted, Pekka, Eino ja Mauritz. Näiden lajikkeiden emopensaita kasvaa puistossa edelleen. Eri puolilla maata sijaitsevista alppiruusuristeymistä on valittu tuotantoon yhteensä toistakymmentä lajiketta, joita on ollut myynnissä vuodesta 1990 lähtien.

Lähteet

Kirjallisuus
 Alppiruusupuisto-infotaulu. Helsingin kaupungin rakennusvirasto. Alppiruusupuisto.
 https://vihreatsylit.fi/alppiruusupuisto/

Viitteet

Aiheesta muualla 

Haaga
Helsingin puistot
Travis Scott

Jacques Berman Webster II (s. 30. huhtikuuta 1991 Houston), taiteilijanimeltään Travis Scott (ennen tyyliteltynä Travi$ Scott), on yhdysvaltalainen räppäri, laulaja, lauluntekijä ja tuottaja. Vuonna 2015 hän julkaisi hittisinglensä ”Antidote”, joka sai kuuluisuutta monissa maissa. Vuonna 2017 alkupuolella hän julkaisi toisen hittisinglensä ”Goosebumps”.

Nuoruus 
Jacques Webster syntyi 30. huhtikuuta 1991 Houstonissa, Texasissa. Hän varttui Missouri Cityssä, joka on keskiluokkainen esikaupunkialue Lounais-Houstonissa. Scott asui isoäitinsä kanssa yksivuotiaasta kuusivuotiaaksi, mutta muutti myöhemmin lähiöön, jossa hänen äitinsä työskenteli Applella. Scott kävi Texasin yliopistoa, kunnes hän lopetti yliopiston kesken keskittyäkseen täysin musikkiuraansa.

Yksityiselämä 
Travis Scottin ja Kylie Jennerin suhde tuli julkisuuteen vuonna 2017. Travis Scott sai tyttären yhdessä Kylie Jennerin kanssa helmikuussa 2018. 1. helmikuuta 2018 syntynyt tytär sai nimekseen Stormi Webster. Pari salasi Jennerin raskauden julkisuudelta syntymään saakka. Syyskuussa 2021 Scott ja Jenner ilmoittivat odottavansa toista lastaan. Poika syntyi 2. helmikuuta 2022 ja sai ensin nimekseen Wolf Webster. 22.3.2022 Kylie ilmoitti, että vaihtoivat Wolfin nimen, koska se ei tunnu oikealta. Julkisuudessa ei ole vielä kerrottu mikä on pojan nimi nimenvaihdon jälkeen.

Diskografia 

Studioalbumit
 Rodeo (2015)
 Birds in the Trap Sing McKnight (2016)
 Huncho Jack, Jack Huncho - Migos-yhtyeen Quavon kanssa, (2017)
 Astroworld (2018)
 Mixtapet
 Owl Pharaoh (2013)
 Days Before Rodeo (2014)

Filmografia

Kiertueet 
 Rodeo on Tour ( Young Thug ja Metro Boomin) (2015)
 Birds Eye View Tour (Pohjois-Amerikka ja Eurooppa) (2017)
 Astroworld (2018–2019)

Lähteet

Aiheesta muualla 

Vuonna 1991 syntyneet
Yhdysvaltalaiset hip hop -artistit
Elävät henkilöt
National Airlinesin lento 102

National Airlinesin lento 102 oli National Airlines -lentoyhtiön rahtilento maanantaina 29. huhtikuuta 2013 Bagramin lentotukikohdasta, Afganistanista Dubain kansainväliselle lentoasemalle, Emiraatteihin. Pian nousun jälkeen kello 15:27 lentoa operoinut Boeing 747-428BCF putosi maahan ja syttyi tuleen. Kaikki koneessa olleet seitsemän miehistön jäsentä saivat surmansa.

Lento 
Lento lähti kello 15:26. Koneessa oli 94 119 kg lastia, mukaan lukien viisi sotilasajoneuvoa, joista kaksi painoi 12 tonnia ja kolme 18 tonnia. Pian nousun jälkeen jälkimmäinen sotilasajoneuvo irtosi köysistä ja lähti liikkumaan taaksepäin. Ajoneuvo murskasi paineseinän, mennen siitä läpi ja tuhoten samalla vertikaalisen ohjausjärjestelmän sekä hydrauliikan, jolloin miehistö alkoi menettää hallinnan. Ajoneuvo sulki myös lentoarvotallentimen ja ohjaamon ääninauhurin. Koneen nokka nousi koko ajan ylemmäs, kunnes se alkoi sakata ja kallistua oikealle. Kone tuli takaisin oikein päin ja tämän jälkeen törmäsi maahan. Nimetön henkilö kuvasi onnettomuuden. Kukaan ei loukkaantunut maassa.

Video 
https://www.youtube.com/watch?v=dLAvN4IUzoI

Onnettomuuden syyt 
Sotilasajoneuvon irtoamisen aiheutti huono asento kiinnityksessä. Köydet olivat noin 45° kulmassa, joka sai köydet katkeamaan helpommin. Oikea asento olisi ollut lähelle 0 astetta.

Lähteet 
Flight Safety Foundation, Aviation Safety Network, http://aviation-safety.net/database/record.php?id=20130429-0 Luettu 25.8.2017

Lento-onnettomuudet Afganistanissa
Vuoden 2013 lento-onnettomuudet
Itämainen pitkäkarva

Itämainen pitkäkarva on kissarotu. Kissarotua on myös aikaisemmin kutsuttu nimellä javaneesi.

Historia
Rotu kehitettiin 1970-luvulla. FIFessä rotu sai sertifikaattioikeudet 1985. Rotu on Suomessa melko uusi, ja ensimmäiset yksilöt tulivat 1990.

Javaneesista itämaiseksi pitkäkarvaksi 
FIFe (Fédération Internationale Féline) päätti yleiskokouksessaan 2003 luopua javaneesi-nimestä perusteena nimen eri merkitykset eri maissa. Esimerkiksi Amerikassa javaneesi tarkoittaa tabby-, puna- ja kilpikonnanaamioisia balineeseja, ja Hollannissa rotu tunnettiin nimellä mandarin. Samalla itämaiskategoriassa kissojen EMS-koodit muuttuivat siten, että javaneesin JAV-koodi muuttuu ORL-koodiksi Samassa kokouksessa uudeksi hyväksytyksi väriksi lisättiin myös kaksiväriset (bicolour) kissat niin itämaisissa pitkäkarvoissa kuin lyhytkarvoissakin.

Kuvaus 
Itämainen pitkäkarva eli javaneesi on siro mutta lihaksikas pitkänmallinen kissa, jolla on puolipitkä silkkinen ihonmyötäinen turkki. Turkki on pitempää kaulassa, "housuissa" ja hännässä. Silmät ovat hieman vinot, mantelinmuotoiset ja syvänvihreät. Pää on kiilamainen. Jalat sirot ja käpälät korkeat, tiiviit ja pienet. Häntä pitkä.

Luonne 
Luonteeltaan itämainen pitkäkarva on seurallinen ja vilkas. Äänet saattavat olla yllättävän kovia, ja se on niin kutsuttu "puhelias" rotu.

Terveys 
Rotu on suhteellisen terve rotu, PRA:ta esiintyy.

Värit 
Itämaiselle pitkäkarvalle on hyväksytty yli sata väriä. Värit lyhyesti: 
yksivärinen, (ruskea, kaneli, musta, punainen, créme, valkoinen, sininen tai lila )
tabbykuvionen (klassinen tabby, tiikeri, täplikäs ja ticked)
kilpikonna
edellämainitut hopealla tai ilman ja uusimpana ryhminä
valkolaikku (harlekiini,van tai bi-colour).
valkoinen yksivärinen voi poikkeuksellisesti olla joko sini- tai vihreäsilmäinen.

Lähteet 
 Itämainen pitkäkarva  Oricat ry
 rotuesittely BaJaVa ry
 Koivula, Heidi: Jäähyväiset javaneeseille.  BaJaVa 2/2003.

Viitteet

Kissarodut
Meidän tarina

Meidän tarina on MTV3-kanavalla esitetty suomalainen keskusteluohjelma. Ohjelmassa julkisuudesta tutut pariskunnat maskeerattiin ensin 20–30 vuotta vanhemmiksi ja myöhemmin yli 90-vuotiaan näköisiksi. Maskeerauksessa käytettiin apuna muun muassa pariskuntien vanhempien ja isovanhempien valokuvia. Ohjelmaa juonsi Jenni Pääskysaari.

Ohjelman juontajan Jenni Pääskysaaren mukaan ohjelmassa on kyse siitä, että ”millaisen jäljen haluamme maailmaan itsestämme jättää”.

Jaksot

Lähteet

Aiheesta muualla 
 Ohjelman mainos YouTubessa

2010-luvun televisiosarjat
Suomalaiset televisio-ohjelmat
Keskusteluohjelmat
Luona

Luona on suomalainen sosiaali- ja terveyspalveluita tuottava yritys. Luona tekee muun muassa sosiaali- ja terveysneuvontaa, hoidon- ja palvelutarpeen arviointia ja palveluohjausta sekä tuottaa vastaanottokeskuspalveluita ja kriisimajoitusta. Yritys toimi aiemmin nimellä Barona Hoiva. Yrityksen nimi vaihdettiin kesällä 2015. Yksityinen terveysneuvonnan ja ikäihmisten palveluiden tuottaja Mawell Care liittyi yrityskaupan myötä osaksi Luonaa vuonna 2016. Vuonna 2020 Luona osti lääkäriasemaketju PerusTerveyden liiketoiminnan. Luona on osa Bravedo-konsernia, johon kuuluu yli 39 työelämä-, teknologia- sekä sosiaali- ja terveyspalveluita tarjoavaa yritystä. Luonalla on noin 290 työntekijää (2021).

Luonan toimitusjohtajana toimii Tommi Qvick ja hallituksen puheenjohtajana Markus Oksa.

Luona nousi vuonna 2015 Suomen suurimmaksi yksityiseksi toimijaksi vastaanottokeskuspalveluiden tarjoajana. Nykyään Luona tarjoaa vastaanottokeskuspalveluita Vantaalla, Helsingissä ja Espoon Nihtisillassa.

Lähteet

Aiheesta muualla 
 Yrityksen kotisivut

Suomalaiset yritykset
Terveydenhoitoalan yritykset
Teollisuusliitto

Teollisuusliitto () on suomalainen teollisuuden työntekijöiden ammattiliitto. Liitto on yksi Suomen Ammattiliittojen Keskusjärjestön (SAK) suurimmista jäsenliitoista.

Teollisuusliitto muodostui kolmen ammattiliiton yhdistyessä. Metallityöväen Liitto päätti osaltaan yhdistymisestä sekä muutti sääntönsä ja nimensä Teollisuusliitoksi ylimääräisessä liittokokouksessaan 17.–18. toukokuuta 2017. TEAM Teollisuusalojen ammattiliitto päätti valtuustonsa kokouksessa 17. toukokuuta 2017 lakkauttaa liiton toiminnan vuoden 2017 loppuun mennessä ja että sen ammattiosastot hakevat Teollisuusliiton jäseniksi vuoden 2018 alusta lukien. Puuliitto päätti lakkauttaa liiton toiminnan ja liittyä osaksi Teollisuusliittoa valtuustonsa kokouksessa 16. toukokuuta 2017.

Uuden liiton yhteinen jäsenmäärä oli perustettaessa noin 226 000, joista Puuliitosta tuli noin 33 000 ja Teollisuusalojen ammattiliitosta noin 53 000 jäsentä. Metalliliiton jäsenmäärä oli noin 140 000. Yhdistyneellä liitolla oli yli 700 ammattiosastoa ja yli 9 000 luottamushenkilöä. Liittojen henkilöstömäärä oli 240. Jäsenistä oli miehiä noin 75 prosenttia; miesvaltaisin oli Metalliliitto, jossa jäsenistä 83 prosenttia oli miehiä. Puuliiton jäsenistä miehiä oli noin 77 prosenttia ja Teollisuusalojen ammattiliitossa vastaava luku oli 54.

Teollisuusliiton puheenjohtaja on Riku Aalto. Varapuheenjohtajina toimivat Turja Lehtonen ja Jari Nilosaari.

Vaalirahoitus 
Teollisuusliitto antoi yhteensä 30 000 euroa vaaliavustusta SDP:n Tuula Haataiselle (20 000) ja Vasemmistoliiton Merja Kyllöselle (10 000) vuoden 2018 presidentinvaaleissa.

Lähteet 

Suomen teollisuus
SAK:n jäsenjärjestöt
Derby Business Park

Derby Business Park on vuonna 2013 valmistunut yrityspuisto Espoon Suur-Leppävaaraan Perkkaan pienalueella Turunväylän varrella. Yrityspuistossa on kolme toimistorakennusta sekä parkkitalo. Yrityspuisto on nimetty läheisen Vermon raviradan mukaan.

Derby Business Parkin omistaa ruotsalainen kiinteistösijoitusrahasto Niam. Yrityspuisto sijaitsee osoitteessa Tarvonsalmenkatu 13-19.

Derby Business Parkin Hiitti-toimitalo voitti Suomen viihtyisin ja energiatehokkain toimitila 2014 kilpailun.

Lähteet

Aiheesta muualla 
 Yrityspuiston kotisivut

Leppävaara
Suomalaiset yrityspuistot
Umm Qasrin taistelu

Umm Qasrin taistelu oli Irakin sodan ensimmäinen taistelu, joka käytiin Umm Qasrin satamakaupungin hallinnasta Etelä-Irakin Fawin niemimaalla 21.–25. maaliskuuta 2003. Yhdysvaltojen johtaman koalition joukot valtasivat sataman odotettua kiivaamman taistelun jälkeen.

Tausta
Umm Qasrinin valtaus oli Irakin vastaisen koalition ensimmäisiä sotilaallisia tavoitteita Irakin sodassa. Kaupungin ja sen sataman valtaus estäisi Irakin toimet maan merisaartoa vastaan ja sen satamaa tarvittiin suuren humanitaarisen operaation aloittamiseksi, jonka aikana Umm Qasrin sataman kautta olisi tarkoitus tuoda tonneittain ruokaa, lääkkeitä ja muita tarvikkeita Irakiin kun Saddam Husseinin hallinto olisi kukistettu. Umm Qasrin valtaukseen osallistui joukkoja Yhdysvaltain merijalkaväestä, brittien kuninkaallisesta merijalkaväestä ja Puolan GROM-erikoisjoukoista. Irakilaisista puolustajista monet olivat tasavaltalaiskaartin ja Fedayeen Saddamin jäseniä.

Taistelu

Operaatio alkoi 21. maaliskuuta ja joukot etenivät Irakiin maan kautta Kuwaitista. Kaupungin ja sataman odotettiin kukistuvan nopeasti vähäisen vastarinnan jälkeen, mutta joukkojen edetessä kaupunkiin noin 20:n ajoneuvon saattue joutui irakilaisten käsiase- ja kranaatinheitintulen kohteeksi. Brittien tykistö vastasi tuleen, mutta sen tulitus osui vaarallisen lähelle Yhdysvaltain merijalkaväen joukkoja, joiden oli vetäydyttävä takaisin. Koalition joukot järjestäytyivät uudelleen ja etenivät jälleen irakilaisten asemia kohti, tällä kertaa M1 Abrams -taistelupanssarivaunujen ja M2 Bradley -taisteluvaunujen tukemana. Tarkoitus oli myös saada tukea Bell AH-1 Cobra -rynnäkköhelikoptereilta, mutta aika ei riittänyt niiden operaatioiden aloittamiseksi. Irakilaiset käyttivät koalition joukkoja vastaan sissitaktiikoita. Osa irakilaisista oli pukeutunut siviilivaatteisiin ja käyttivät valkoisia lippuja koalition joukkoja harhauttaakseen. Koalitio julisti sataman vapaaksi vihollisista 25. maaliskuuta, mutta taistelut jatkuivat edelleen itse kaupungissa aina huhtikuun ensimmäisiin päiviin saakka.

Seuraukset
Taistelun aikana sai surmansa arviolta 30-40 irakilaista. Sataman valtauksen jälkeen koalition joukot aloittivat miinanravauksen alueella. Sataman miinoituksia purkamassa olivat Navy SEAL -joukot, jotka käyttivät esimerkiksi koulutettuja delfiinejä. Irakilaisten miinoittamat siviilialukset vaikuttivat miinanraivausta. Ensimmäinen satamaan saapunut koalition alus oli RFA Sir Galahad. Kriitikot esittivät koalition suhtautuneen Irakin joukkojen muodostamaan uhkaan liian keveästi, mutta Irakin sodan muut operaatiot sujuivat enimmäkseen suunnitelmien mukaan.

Lähteet

Aiheesta muualla 

Irakin sodan taistelut
Irakin taistelut
Yhdistyneen kuningaskunnan taistelut‎ 
Yhdysvaltain taistelut‎ 
2003
Vetiveriaheinä

Vetiveriaheinä (Chrysopogon zizanioides) on monivuotinen, Aasiasta kotoisin oleva heinä, jota kasvatetaan suojaksi eroosiota vastaan, rehuksi, rohdokseksi ja punontatöissä käytettäväksi kuituaineeksi.

Ulkonäkö ja koko 

Vetiveriaheinä kasvaa 2–5 metriä korkeaksi, ja sen laaja juuristo ulottuu 4 m syvyyteen. Lehdet ovat 30-100 cm pitkiä ja 4-10 mm leveitä. Tähkämäinen on 15-10 cm pitkä ja koostuu 4-8 cm pitkistä huispaleista.

Levinneisyys 
Vetiveriaheinä on kotoisin trooppisesta Aasiasta, mutta sitä on istutettu trooppisille alueilla molemmille pallonpuoliskoille. Se on levinnyt viljelykarkulaisena ja on paikoin nyt haitallinen rikkakasvi.

Käyttö 

Laajan juuriston takia vetiveriaa käytetään sitomaan irtonaista maa-aineista eroosion uhkaamilla alueilla. Sen juuresta saadaan aromaattista öljyä, jota käytetään mausteena, kosmetiikassa ja rohdoksena. Juurista punotaan mattoja, koreja ja viuhkoja. Juurilastuja pidetään vaatekaapeissa antamassa miellyttävää tuoksua ja torjumassa hyönteisiä.

Lähteet 

Heinäkasvit
Puola lasten Eurovision laulukilpailussa

Puola on osallistunut Lasten Eurovision laulukilpailuun kahdeksan kertaa, ensimmäisen kerran vuonna 2003. Puola on voittanut kilpailun kaksi kertaa: ensimmäisen kerran vuonna 2018, jolloin Roksana Wegielin esittämä kappale "Anyone I Want to Be" keräsi 215 pistettä. Vuonna 2019 Viki Gabor voitti kilpailun kappaleellaan "Superhero" keräten 278 pistettä.

Osallistujat

Lähteet

Lasten Eurovision laulukilpailut maittain
Puolan musiikki
Ranska lasten Eurovision laulukilpailussa

Ranska on osallistunut ensimmäisen kerran Lasten Eurovision laulukilpailuun vuonna 2004. Ranskaa edusti Thomas kappaleella "Si On Voulait Bien", joka sijoittui kilpailussa kuudenneksi. Ranska vetäytyi kilpailusta vuoden 2004 jälkeen, mutta palasi vuoden 2018 kilpailuun.
Ranska voitti kilpailun ensimmäistä kertaa vuonna 2020, jolloin Valentinan esittämä kappale "J'imagine" keräsi 200 pistettä.

Osallistujat

Lähteet

Lasten Eurovision laulukilpailut maittain
Ranskan musiikki
Elviira & Rake

Elviira & Rake on suomalainen popmusiikkia esittävä duo, jonka muodostavat laulaja Elviira Nieminen ja tuottaja Rauli Eskolin. Yhtye julkaisi esikoisalbuminsa Aurinkotuulessa kesäkuussa 2017. Yhtye tekee kappaleensa itse sävellyksistä ja sanoituksista alkaen miksaukseen asti. He olivat ehdolla vuoden tulokkaiksi Iskelmä Gaalassa helmikuussa 2017.

Yhtye solmi levytyssopimuksen Sony Music heinäkuussa 2015. Ensimmäinen single, ”Aurinkotuulessa”, julkaistiin 23. lokakuuta 2015. Kappale lisättiin muun muassa Iskelmän ja Radio Suomipopin soittolistoille. Seuraava single, ”Seppä”, julkaistiin 1. huhtikuuta 2016.

Esikoisalbumi Aurinkotuulessa julkaistiin kesäkuussa 2017. Siltä ehdittiin julkaista ennakkoon singleinä kahden ensimmäisen lisäksi vielä kappaleet ”Hyvää matkaa”, ”Kuolleet nousee haudoista”, ”Hyvästi James Bond” sekä ”Kaksi koiraa”.

Diskografia

Albumit

Singlet

Lähteet

Aiheesta muualla 
 Yhtyeen kotisivut
 Yhtyeen Facebook-sivut
 Yhtyeen kappaleita YouTubessa Vevo-kanavalla

Suomalaiset duot
Suomalaiset popyhtyeet
Kajaanin kaupunginkirjasto

Kajaanin kaupunginkirjasto on Kainuun maakuntakirjasto ja toimii Kajaanissa neljässä eri toimipisteessä. Lisäksi kirjastolla on kirjastoauto. Kirjasto on osa Kainet-kirjastot-kirjastokimppaa.

Kajaanin kaupunginkirjasto ylläpitää Caiania-maakuntakokoelmaa, joka sisältää Kainuuta käsitteleviä teoksia.

Vuonna 2018 Kajaanin kaupunginkirjaston kokoelmiin kuului noin 295 300 aineistonidettä. Lainauksia tehtiin noin 607 800 ja fyysisiä käyntejä noin 281 000.

Historia
1800-luvulla Kajaanissa toimi useita kirjastoyksiköitä. Vuosina 1860–1888 Kajaanissa toimi kaupunginkirjaston rinnalla lainakirjasto. Vuonna 1862 kaupungissa aloitti toimintansa Kajaanin ruotsinkielinen kirjasto. 1800-luvun lopulla Kajaani perusti lukusalin. Vuonna 1977 Kajaanin kaupungin ja maalaiskunnan kuntaliitoksen myötä yhdistettiin kaupunginkirjasto ja maalaiskunnan kirjasto. Liitoksen jälkeen Kajaanin kirjastolaitoksen muodostivat pääkirjasto, 7 sivukirjastoa, 5 laitoskirjastoa ja kirjastoauto.

Vuosien 1989–1991 aikana kirjasto siirtyi kirjastojärjestelmään. Vuonna 1996 kirjastoon avattiin Internet-yhteys.

Toimipisteet 
 Kajaanin kaupunginkirjaston pääkirjasto
 Lehtikankaan kirjasto
 Lohtajan kirjasto
 Otanmäen kirjasto
 Kirjastoauto

Katso myös
 Luettelo maakuntakirjastoista

Lähteet 

Kajaani
Suomen kunnan- ja kaupunginkirjastot‎
Kahra

Kahra on seuraavien henkilöiden sukunimi:

 Elias Kahra (1857–1942), suomalainen urkuri, kapellimestari ja musiikkipedagogi
 Eljas Kahra (1888–1962), suomalainen tullihallituksen pääjohtaja ja hallitusneuvos
 Harry Kahra (1930–1988), suomalainen shakkimestari
 Kalevi Kahra (1927–1998), suomalainen näyttelijä
 Sade Kahra (s. 1974), ruotsinsuomalainen valokuvaaja
 Taavi Kahra (1881–1971), suomalainen opettaja, toimittaja ja kirjastonjohtaja
Yhdysvaltain avoin tennisturnaus 2017 – miesten kaksinpeli

Stanislas Wawrinka oli puolustava mestari, mutta ei osallistunut turnaukseen tänä vuonna.

Loppuottelussa Rafael Nadal päihitti Kevin Andersonin suoraan kolmessa erässä.

Sijoitetut pelaajat 

 Rafael Nadal (mestari)
 Andy Murray (vetäytyi)
 Roger Federer (puolivälierät)
 Alexander Zverev (2. kierros)
 Marin Čilić (3. kierros)
 Dominic Thiem (4. kierros)
 Grigor Dimitrov (2. kierros)
 Jo-Wilfried Tsonga (2. kierros)
 David Goffin (4. kierros)
 John Isner (3. kierros)
 Roberto Bautista Agut (3. kierros)
 Pablo Carreño Busta (välierät)
 Jack Sock (1. kierros)
 Nick Kyrgios (1. kierros)
 Tomáš Berdych (2. kierros)
 Lucas Pouille (4. kierros)
 Sam Querrey (puolivälierät)
 Gaël Monfils (3. kierros, luovutus)
 Gilles Müller (2. kierros)
 Albert Ramos (2. kierros)
 David Ferrer (1. kierros)
 Fabio Fognini (1. kierros)
 Mischa Zverev (4. kierros)
 Juan Martín del Potro (välierät)
 Karen Hatšanov (1. kierros)
 Richard Gasquet (1. kierros)
 Pablo Cuevas (1. kierros)
 Kevin Anderson (loppuottelu)
 Diego Schwartzman (puolivälierät)
 Adrian Mannarino (3. kierros)
 Feliciano López (3. kierros)
 Robin Haase (1. kierros)
 Philipp Kohlschreiber (4. kierros)

Kaavio

Loppukierrokset

Kaavion yläosa

Lohko 1

Lohko 2

Lohko 3

Lohko 4

Kaavion alaosa

Lohko 5

Lohko 6

Lohko 7

Lohko 8

Lähteet 
 Main Draw

Yhdysvaltain avoin tennisturnaus 2017
Polaris Business Park

Polaris Business Park on vuonna 2008 valmistunut yrityspuisto Espoon Leppävaarassa. Yrityspuistossa on kolme toimistotaloa ja yksi pysäköintitalo. Viimeisin talo valmistui 2011. Polarin Business Parkin kokonaisuudesta on vielä rakentamatta kaksi rakennusta.

Rakennuksissa on työpisteitä noin 1300 hengelle per talo. Yrityspuisto sijaitsee osoitteessa Itsehallintokuja 6.

Lähteet

Aiheesta muualla 
 Polar Business Parkin kotisivut

Leppävaara
Suomalaiset yrityspuistot
Quartetto Business Park

Quartetto Business Park on vuosina 2001-2012 rakennettu yrityspuisto Espoon Leppävaarassa. Yrityspuistossa on yhdeksän toimistotaloa, joissa toimii noin 70 yritystä. Rakennusten suunnittelussa on ollut mukana arkkitehtitoimisto Larkas & Laine.

Yrityspuiston rakennukset sijaitsevat Linnoitustiellä.

Lähteet

Aiheesta muualla 
 Quartetto Business Parkin kotisivut

Leppävaara
Suomalaiset yrityspuistot
Spektri Business Park

Spektri Business Park on vuosina 1991–1998 rakennettu Suomen ensimmäinen yrityspuisto Espoon Pohjois-Tapiolassa Kehä I varrella. Yrityspuistossa on viisi toimistotaloa, joissa on työpisteitä 1600 hengelle ja tilat 80 yritykselle. Rakennukset on suunnitellut arkkitehtitoimisto Simo Järvinen sekä Optiplan Oy.

Yrityspuiston osoite on Metsänneidonkuja 10.

Lähteet

Aiheesta muualla 
 Spektri Business Parkin kotisivut

Tapiola
Suomalaiset yrityspuistot
Kylävuoren Kaiku

Kylävuoren Kaiku on vuonna 1993 perustettu kurikkalainen pesäpalloseura. Kaiku pelaa kaudella 2018 Pohjanmaan piirin aluesarjassa. Seura on pelannut kaudella 2003 pesäpallon toiseksi korkeimmalla sarjatasolla, Ykköspesiksessä ja kausina 2001-2002 ja 2004 kolmanneksi korkeimmalla sarjatasolla Suomensarjassa.

Lähteet 

Pesäpalloseurat
Kurikkalaiset urheiluseurat
Partisaanivalssi

Partisaanivalssion puolalaisen Stanisław Magierskin säveltämä, toisen maailmansodan aikana syntynyt laulu, joka on tullut tunnetuksi monissa maissa. Sen alkuperäinen nimi on ”En voi tulla tänään luoksesi” () tai ”Kehtolaulu (). Suullisena perinteenä levinneen laulun sävelmä on nykymuodossaan erilainen kuin millaiseksi Puolan vastarintaliikkeen jäsen, apteekkari Magierski sen alun perin vuonna 1943 sävelsi.

Laulun sanoissa mies kertoo rakkaalleen, että on lähdössä metsässä odottavien aseveljien mukaan. Hän sanoo että ellei palaa, hän jatkaa elämäänsä kotipeltojen viljantähkissä.

Suomennokset 
Laulusta on tehty ainakin viisi suomennosta: Sauvo Puhtilan ”Tänään en voi luokses tulla, yöhön synkkään tieni käy”, Pauli Salosen ”Tulen luokses takaisin”, Heikki Harman ”En voi tulla tänään luokses”, Heimo Anttiroikon ”En voi jäädä vierellesi” sekä Paavo Helistön salanimellä Paul Holm tekemä suomennos, joka alkaa sanoin ”Tänään en voi luokses tulla, yöhön lähden pimeyteen”. Laulun monista suomalaislevytyksistä tunnetuimpia lienevät Cumulus-yhtyeen ja Arja Saijonmaan versiot, minkä lisäksi ”Partisaanivalssia” ovat esittäneet monet sooloartistit, laulu- ja soitinyhtyeet sekä kuorot.

Lähteet

Puolalaiset musiikkikappaleet
Työväenlaulut
Vuoden 1943 kappaleet
Otaheiteomena

Otaheiteomena (Spondias dulcis) on sumakkikasvien heimoon kuuluva trooppinen hedelmäpuu.

Ulkonäkö ja koko 

Otaheiteomena on lehtipuu, joka kasvaa 15–25 metriä korkeaksi. Sen rungon paksuus voi olla 45 cm. Lehdet koostuvat 9–25 soikeasta lehdykästä. Kukat ovat pienet ja valkoiset, soikean hedelmän pituus on noin 10 cm ja sen sisällä on syötävä siemen.

Otaheiteomena tuottaa hedelmää jo neljäntenä vuonna siementen kylvöstä, tai kaksi vuotta pistokkaan istuttamisen jälkeen.

Levinneisyys ja elinympäristö 
Otaheiteomenan alkuperäistä esiintymisaluetta ei tunneta, mutta sen arvellaan olleen Aasiassa. Nykyisin sitä tavataan vain viljeltynä.

Se kasvaa parhaiten kosteilla trooppisilla alueilla, eikä tuota hedelmää ilmastoissa, joissa on talvella pakkasta.

Lähteet

Aiheesta muualla 
 ITIS: Spondias dulcis 
 United States Department of Agriculture (USDA): Spondias dulcis 
 Dr. Duke's Phytochemical and Ethnobotanical Databases: Spondias dulcis 
 Centre for Agriculture and Biosciences International (CABI): Spondias dulcis 

Sumakkikasvit
Hedelmät
Puut
Jarrudynamometri

Jarrudynamometri on mittalaite, jolla tarkistetaan ajoneuvon jarrujärjestelmän toimivuus. Jarrudynamometria käytetään muun muassa ajoneuvojen määräaikaiskatsastuksissa katsastusasemilla. 

Katsastusasemilla käytetään yleisimmin 2-pyöräjarrudynamometriä, joka mahdollistaa jarrujen tarkistamisen akseli kerrallaan. Jarrudynamometri mittaa jarruvoiman kummaltakin pyörältä.

Nelipyöräjarrudynamometrillä voidaan mitata kaikkien pyörien jarruvoima samanaikaisesti.

Lähteet 

Autot
Serbia lasten Eurovision laulukilpailussa

Serbia on osallistunut Lasten Eurovision laulukilpailuun kolmetoista kertaa, ensimmäisen kerran vuonna 2006. Serbian paras sijoitus on kolmas, jonka se on saavuttanut vuosina 2007 ja 2010.

Osallistujat

Lähteet

Lasten Eurovision laulukilpailut maittain
Serbian musiikki
Panta kaulassa

Panta kaulassa (engl. Rev.) on brittiläinen tilannekomediasarja, jota esitettiin BBC Two -kanavalla vuosina 2010–2014. Sarjan ovat luoneet Tom Hollander ja James Wood. Hollander näyttelee myös sarjan pääosaa, pastori Adam Smallbonea. 

Suomessa sarjaa on esittänyt Yle TV1.

Juoni
Sarjan alussa maalaispappi Adam Smallbone (Tom Hollander) muuttaa Itä-Loontoossa sijaitsevan "sosiaallisesti haastavan" anglikaanisen seurakunnan pastoriksi.

Rooleissa

Brittiläiset draamasarjat
Brittikomediat
BBC:n televisio-ohjelmat
2010-luvun televisiosarjat
Bertel Törmävaara

Gustaf Bertel Törmävaara, sukunimi vuoteen 1934 Törnwall (13. syyskuuta 1886 Vehmaa – 14. helmikuuta 1963 Helsinki) oli suomalainen rovasti ja kristillinen kirjailija.

Törmävaaran vanhemmat olivat Elimäen kirkkoherra Gustaf Werner Törnwall (1856–1916) ja Natalia Sofia Pipinen. Hän pääsi ylioppilaaksi Joensuun lyseosta 1906. Törmävaara suoritti teologian erotutkinnon 1910 ja hänet vihittiin papiksi samana vuonna.

Törmävaara oli Suomen Nuorten Kristillsen Liiton matkasihteerinä, miestyön sihteerinä ja sotilassihteerinä 1921-1955. Hän oli Nuorten Airut- ja Kirkon Nuoriso-lehtien toimittajana. Törmävaara sai rovastin arvon 1944

Bertel Törmävaara oli naimisissa vuodesta 1914 Aini Sisko Sieväsen kanssa.

Teoksia 
Nimellä Bertel Törnwall:
 Miten voimme parhaiten auttaa järjestettyä kristillistä nuorisotyötä?. Suomen N. M. K. Y. ja N. K. Y. liitto, Helsinki 1914
 Kuvia ja kuvauksia nälkämailta. Suomen N. M. ja N. K. Y. liitto, Tampere 1917
 "Murrosikäkauden sukuelämän ilmiöitä" : esitelmä. Tekijä,Iisalmi 1917
 Nostavia voimia nuorten elämässä. Nuoriso ja elämä 7. Gummerus 1919
 Nuorten vaellus elämän herran kanssa. Nuoriso ja elämä 4. Gummerus 1919
 Kristillinen nuorisotyö : sielutieteellisiä ja käytännöllisiä ohjeita ; kirj. J. H. Tunkelo, Verneri Louhivuori, Bertel Törnwall. WSOY 1920
 Miksi miehet tarvitsevat Jeesusta?. Suomen N.M.K.Y:n julkaisuja 1. WSOY 1920
 Siveellisyystaistelun valoisa puoli. Suomen N.M.K.Y:n julkaisuja 3. WSOY 1920, 2. painos 1926, 3. painos 1928
 Historian keskeisin henkilö. Suomen N.M.K.Y:n julkaisuja 4. WSOY 1927
 Miehen kunnia : siveellisyysesitelmiä pojille ja nuorukaisille. WSOY 1927
 Miesten maailma : kokemuksia ja havaintoja Suomen nuorten miesten kristillisen yhdistyksen työmaalta.  Suomen nuorten kristillinen liitto, Helsinki 1929
 Nuori mies ja siveellisyyskysymys. WSOY 1929
 Rakkauselämän kehittyminen. WSOY 1929, 2. painos 1930
 Kiusaus. WSOY 1931
 Nuorten ratkaisuvuodet. WSOY 1931
 Erilaiset luonteenlaadut. WSOY 1932
 Vanhat ja nuoret. WSOY 1932
Nimellä Bertel Törmävaara:
 Siveellisyystaistelun valoisa puoli. 4. painos Suomen nuorten kristillinen liitto, Helsinki 1942, 5. painos Kirkon nuoriso, Helsinki 1947
 Siveellinen pulma miesten kannalta. Kristillisen työläisnuorison liitto, Tampere 1944
 Historian keskeisin henkilö. 2.painos Kirkon nuoriso, Helsinki 1947
 Toivon ja epätoivon rajamailla. Kirkon nuoriso, Helsinki 1947
 Jumalan koulussa : sielunhoidollisia viitteitä yksityisille ja raamattupiireille. Kuva ja sana, Helsinki 1949
 Oletko valmis? : Jeesus Kristus, elämän ja tuomion ratkaisukohta. Kuva ja sana, Helsinki 1950
 Saavatko nuoret sortua syntiin?. Kuva ja sana, Helsinki 1950
 Jumalan kalliit lupaukset. Kuva ja sana, Helsinki 1951
 Kohtalokkaat nuoruusvuodet. Kuva ja sana, Helsinki 1951

Suomennoksia 
 John R. Mott : Kristus ja aikamme nuoret miehet ; tekijän luvalla suomentanut Bertel Törnvall. WSOY 1927

Lähteet 

Suomen evankelis-luterilaisen kirkon papit
Suomalaiset kristilliset kirjailijat
Vuonna 1886 syntyneet
 Vuonna 1963 kuolleet
Euran naisen kansallispuku

Euran naisen kansallispuku on länsisuomalaiseen tyyppiin kuuluva suomalainen kansallispuku, joka rakentuu uuden ajan tyypilliseen tapaan renesanssimuodin mukaisista röijystä, liivistä ja vyötäröhameesta.  

Alueen hameet ovat yleensä raidallisia. Koruina käytetään komeita laattariipuksia, sekä hely- ja paljinsolkia. Alueen tyypillinen päähine on tykkimyssy, jossa näyttävä tykkipitsi kehystää kantajansa kasvoja. Nuoret naiset tapaavat käyttää päänauhaa.  

Pukutyyppi 1

Hameen sinipohjainen villakangas on kudottu mustaan puuvillaloimeen. Kankaassa on tiilenpunaisia, sinapinkeltaisia ja vihreitä raitoja. Pystykauluksinen röijy on valkoista puuvillapalttinaa. Liivi on samaa sinistä villakangasta, josta hameen sininen pohjaväri muodostuu. Se ylettää vyötärölle. Valkoisessa puuvillaesiliinassa on kapeita, sinisiä pystyraitoja. Asun kanssa ei käytetä päähinettä. Asun kanssa käytetään yleisohjeen mukaisia kenkiä ja sukkia.  Puvun on koonnut Theodor Schwindt vuonna 1910. 

Pukutyyppi 2

Hameen pohjaväri on tulipunainen ja siinä on raitakuvio, jossa vuorottelevat musta ja pykälikäs valkoinen raita. Hame poimutetaan vyötäröltä. Kankaan puuvillaloimi on vaaleanruskea ja villakankaan sidos kuderaitaista pomsia. Liivi tehdään samasta kankaasta. Se on malliltaan lyhyt ja kapeaolkaiminen. Paita näkyy liivin ja hameen välistä. Liivissä on messinkiset napit. Sivusaumat puuttuvat. Pystykauluksinen paita ja esiliina ovat pellava- tai puolipellavapalttinaa. Esiliinan helmapäärme on kiinnitetty reikäompeleella. Vyötärölle sidottava tasku on vihreää villakangasta ja siinä on mustat reunat. Se sidotaan punavalkoisella pirtanauhalla. Aikuiset naiset käyttävät puvun kanssa vihreää tykkimyssyä, jonka pitsi on nyplättyä raumanpitsiä. Nuoret tyttöjen asua koristavat punaiset silkkinauhat. Lisäksi asun kanssa käytetään hopealaatoin koristeltua kaulaketjua ja yleisohjeen mukaisia sukkia ja kenkiä.  Puvun on koonnut vuonna 1935 Tyyni Vahter.

Lähteet 

Suomalaiset kansallispuvut
2024

2024 (MMXXIV) on tuleva karkausvuosi, joka alkaa maanantaista.

Muut ajanlaskut 
 Kiinalaisen kalenterin mukaan vuosi 2024 on lohikäärmeen vuosi.

Ennustettuja ja suunniteltuja tapahtumia

Tammikuu 
 28. tammikuuta – Suomen presidentinvaalin ensimmäinen kierros.

Helmikuu 
 1. helmikuuta – Suomen uusi presidentti astuu virkaansa, mikäli vaali ratkeaa jo ensimmäisellä kierroksella.
 11. helmikuuta – Suomen presidentinvaalin mahdollinen toinen kierros.

Maaliskuu 
 1. maaliskuuta – Suomen uusi presidentti astuu virkaansa, mikäli vaali ei ratkea vielä ensimmäisellä kierroksella.
 17. maaliskuuta – Venäjällä järjestetään presidentinvaalit.
 25. maaliskuuta – Puolivarjopimennys Amerikoissa.

Huhtikuu 

 8. huhtikuuta – Täydellinen auringonpimennys Pohjois-Amerikassa.

Toukokuu

Kesäkuu 
6.–9. kesäkuuta – Europarlamenttivaalit 2024.

Heinäkuu

Elokuu 
 2. elokuuta – Pariisissa avataan kesäolympialaiset.
 18. elokuuta – Pariisissa vietetään olympialaisten päättäjäisiä.

Syyskuu 
 18. syyskuuta – Osittainen kuunpimennys Amerikoissa, Euroopassa ja Afrikassa.

Lokakuu

Marraskuu 
 5. marraskuuta – Yhdysvalloissa pidetään presidentinvaalit. Istuva presidentti Joe Biden voi hakea jatkokautta.

Joulukuu
Eero Fredrikson

Eero Anton Fredrikson (14. syyskuuta 1914 Jyväskylä – 29. syyskuuta 1999 Jyväskylä) oli suomalainen  lakkeja valmistaneen jyväskyläläisen A. Fredrikson Oy:n toimitusjohtaja.

Fredriksonin vanhemmat olivat kauppaneuvos Onni Fredrikson ja Signe Elvira Fagerholm. Hän pääsi ylioppilaaksi Jyväskylän lyseosta 1934 ja valmistui ekonomiksi Helsingin Kauppakorkeakoulusta 1936. 

Eero Fredrikson oli A. Fredrikson Oy:n prokuristina 1939–1946, johtajana 1946–1953 ja toimitusjohtajana 1953–1975. Fredrikson oli Ruotsin konsulina Jyväskylässä vuodesta 1974 alkaen. Hänestä tuli Jyväskylän yliopiston yhteiskuntatieteiden kunniatohtori 1969 ja hän sai pääkonsulin arvonimen 1985. Fredriksonin yrityksen palveluksessa oli 1950-luvulla yli 200 henkilöä ja enimmillään Fredriksonilla oli työntekijöitä 485 vuonna 1970. Solmioiden valmistus päättyi 1940 ja tämän jälkeen yritys valmisti turkis- ja nahkavaatteita sekä lakkeja. A. Fredrikson Oy:n valmistustoiminta päättyi 1977 jolloin sen seuraajaksi perustettu Fredriksonin Lakkitehdas Oy aloitti valmistustoiminnan Eero Fredriksonin pojan Timo Fredriksonin johdolla. 

Fredrikson oli muun muassa Vatevan hallituksen jäsenenä 1954–1975, Vaatetusteollisuuden 1iiton hallituksen jäsenenä 1955-1975, Keski-Suomen museoyhdistyksen puheenjohtajana vuodesta 1962 ja Kauppalaisseuran säätiön hallituksen puheenjohtajana vuodesta 1962. Jyväskylän kasvatusopillinen korkeakoulu otti vastaan Fredriksonin järjestämänä lahjoituksena kaksi kauppatieteiden professuuria ja kaksi lehtorin virkaa joiden avulla voitiin aloittaa vuonna 1967 taloustieteiden ja tietojenkäsittelyopin opetus. Fredriksonin järjestämä tonttilahjoitus mahdollisti myös Keski-Suomen museon uuden museorakennuksen rakentamisen 1960-luvun alussa.

Eero Fredrikson oli naimisissa vuodesta 1942 Leila Margareta Bremerin kanssa. Heidän poikiaan ovat toimitusjohtaja Timo Fredrikson (s. 1943) ja intendentti, tietokirjailija Erkki Fredrikson (s. 1947).

Kirjallisuutta 
 Erkki Fredrikson : Rivakka lakkitehtailija - Eero Fredriksonin kaikenkarvaisia sattumuksia. Docendo 2016 ISBN 9789522912633

Lähteet

Aiheesta muualla 
 Lakkitehtailijan tarina avaa jyväskyläläisyyttä, Suur-Jyväskylän Lehti 10.5.2017 

Suomalaiset yritysjohtajat
Vuonna 1914 syntyneet
Vuonna 1999 kuolleet
Hjalmar Göös

Karl Hjalmar Göös (19. elokuuta 1868 Jyväskylä – 11. joulukuuta 1939 Janakkala) oli suomalainen filosofian tohtori, pääkonsuli ja maanviljelijä.

Göösin vanhemmat olivat lehtori Karl Gustaf Göös ja Fanny John. Hän pääsi ylioppilaaksi Helsingin suomalaisesta normaalilyseosta 1888 ja valmistui agronomiksi 1895, filosofian kandidaatiksi ja maisteriksi 1910 sekä filosofian lisensiaatiksi ja tohtoriksi 1913.

Göös oli aluksi opettajana Kurkijoen maanviljelyskoulussa 1902–1903 ja Mustialassa 1903–1904. Hän toimi Jokkis Gods Ab:n johtajana 1904–1908, Laborin II johtajana 1908–1910. Ab Ferrarian toimitusjohtajana 1910–1916, A. Ahlström Oy:n Varkauden tehtaiden johtajana 1916–1917, Elintarvehallituksen osastonjohtajana 1917–1918 ja Oy Rautakonttorin johtajana 1918–1919. Göös oli vuonna 1919 suomalaisten vapaaehtoisjoukkojen pääintendenttinä Virossa. Suomen itsenäistymisen jälkeen hän siirtyi vuonna 1919 ulkoasianhallinnon palvelukseen ja toimi konsulina Virossa 1919–1920, lähetystösihteerinä Berliinissä 1921–1923 sekä pääkonsulina Berliinissä 1923–1924 ja Hampurissa 1925–1933. Hän sai ensimmäisenä Suomessa pääkonsulin arvonimen 1921. Göös toimi maanviljelijänä Janakkalassa. Hän perusti vuonna 1923 perinnöksi saamilleen maille Klemolan kartanon kun Göösin isän omistama Irjalan kartano jaettiin perillisten kesken. Göös suunnitteli itse kaikki Klemolan kartanon rakennukset. Kartanon päärakennus paloi vuonna 1942. Kartanossa toimii nykyään juhla- ja kokouspaikka Willa Göös. 

Hjalmar Göös oli naimisissa vuodesta 1897 Sigrid Alfthanin kanssa ja toisen kerran vuodesta 1919 Edit Elisabeth Koistisen kanssa.

Teoksia 
 Über den Einfluss des zugekauften Kraftfutters auf den Reinertrag der Milchviehhaltung, väitöskirja. Abhandlungen der Agrikulturwissenschaftlichen Gesellschaft in Finland Heft 5. Helsingfors 1913
 Ostoväkirehujen vaikutuksesta karjatalouden puhdastuottoon. Suomen senaatti, Helsinki 1914

Suomennoksia 
 Niels Bendixen : Mikroorganismit maitotaloudessa eli maitotalouden näkymätön maailma.Maatalouskirjasto n:o 1. Otava 1897

Lähteet

Aiheesta muualla 
 Häme-Wiki : Kuvia Klemolan kartanosta

Suomalaiset yritysjohtajat
Suomalaiset diplomaatit
Vuonna 1868 syntyneet
Vuonna 1939 kuolleet
Bardolino (viini)

Bardolino-viinit ovat italialaisia viinejä, joita tuotetaan Bardolinon kaupungin seudulla Gardajärven kaakkoispuolella Venetossa Koillis-Italiassa. Classico-viinien tuotantoalue käsittää Affin, Bardolinon, Cavaionin, Costermanon, Gardan ja Lazisen kunnat. Viinit valmistetaan pääosin Corvina- ja Corvinone-rypäleistä.

Bardolino-viiniluokat 
Laatuluokiteltuja ja nimisuojattuja Bardolino-viinityyppejä ovat Bardolino DOC- ja Bardolino Superiore DOCG -viinit. 

Laatuluokan Bardolino DOC -viinit ovat punaviinejä (Rosso tai Novello), roseviinejä (Chiaretto) tai kuohuviinejä (Chiaretto Spumante). Niitä tuotetaan vuosittain noin 20 miljoonaa litraa (vuonna 2014).

Bardolino Superiore DOCG on punaviiniä, joka varastoidaan vähintään yksi vuosi ennen myyntiä. Viiniä tuotetaan vain 0,2 miljoonaa litraa vuodessa (vuonna 2014).

Lähteet 

Italialaiset viinit
Veronan maakunta
Knattspyrnufélagið Víkingur

Knattspyrnufélagið Víkingur on urheiluseura Reykjavíkin kaupungista. Seuralla on toimintaa useissa eri lajeissa, mutta se on tunnettu jalkapallosta ja käsipallosta. Sen jalkapallojoukkue pelaa Islannin korkeimmalla sarjatasolla Úrvalsdeildissa kaudella 2017. Islannin mestaruuden jalkapallossa se on voittanut kuudesti: 1920, 1924, 1981, 1982, 1991 ja 2021.

Lähteet

Islantilaiset urheiluseurat
Islantilaiset jalkapalloseurat
Reykjavíkin urheilu
Tunturisara

Tunturisara (Carex bigelowii) on monivuotinen tuntureilla kasvava saralaji.

Ulkonäkö 
Tunturisara kasvaa 10–40 senttimetriä korkeaksi. Juurakko on pitkä, vankka ja pitkähaarainen. Varsi on pysty, paksu, jäykkä, täyteinen, teräväsärmäinen ja sileä sekä yläosasta karhea. Tyvitupet ovat puna- tai kellanruskeat, kiiltävät, ehytlaitaiset, lavattomat ja pitkään säilyvät. Lehdet ovat ruodittomat, tupelliset ja vartta lyhyemmät. Lehtilapa on 3–7 mm leveä, köliselkäinen ja laidoilta ylöspäin kiertyvä. Lehtien yläpinta on sileä sekä tummanvihreä ja alapinta on himmeä sekä nystermäinen. Kukinnon alimman tähkän tukilehti on kukintoa lyhyempi ja mustakorvakkeinen. Kukinto on monitähkäinen. Emi- ja hedekukat ovat eri tähkissä eli tunturisara on erilaistähkäinen saralaji. Hedetähkiä on yksi tai joskus kaksi ja emitähkiä kaksi tai kolme kappaletta. Hedetähkät ovat kukinnon latvassa ja emitähkät tyvellä. Tähkät ovat 10–35 mm pitkiä, pitkulaisia, lähekkäisiä, pystyjä ja alimmat lyhytperäisiä. Hedekukka on kolmiheteinen, emikukka kaksiluottinen, pullakon ympäröimä. Tähkäsuomut ovat noin 3 mm pitkiä, tylpähköjä, otakärkisiä, kapealti kalvolaitaisia ja mustanruskeita, keskisuoni vihreä. Pullakot ovat 2,5–3,5 mm pitkiä, suonettomia, vaaleanvihreitä tai tummanruskeita, odattomia. Tunturisaran hedelmä on pähkylä pullakon sisällä.

Tunturisara voidaan jakaa ainakin neljään alalajiin. Suomeksi nimetyt alalajit ovat euroopantunturisara (subsp. dacica, syn. subsp. ridiga) ja siperiantunturisara (subsp. arctisibirica). Tunturisara risteytyy jokapaikansaran (Carex nigra) ja vesisaran (Carex aquatilis) kanssa melko yleisesti tunturialueella.

Levinneisyys 
Suomessa tunturisaraa esiintyy Pohjois-Lapissa. Utsjoen ja Enontekiön alueella se on hyvin yleinen. Sen eteläisin esiintymispaikka Suomessa on Posiolla.

Elinympäristö 
Tunturisara kasvaa tunturikankailla ja -niityillä, pahdoilla, suonreunoilla, purojen varsilla, lumenviipymillä, poluilla ja tienvarsilla. Suomessa se on yleisin paljakalla ja koivuvyöhykkeessä.

Lähteet

Aiheesta muualla 
 Suomen Lajitietokeskus: Tunturisara (Carex bigelowii)

Sarat
Leisure


Leisure on brittipop-yhtye Blurin debyyttialbumi, jonka julkaisi Food Records 26. elokuuta 1991. Albumi saavutti kultastatuksen Iso-Britanniassa. Bändin laulaja Damon Albarn piti albumia huonona vuonna 2007.

Kappaleet

Arvostelut 
 AllMusic: 
 Entertainment Weekly: A–
 Pitchfork: 5.8/10

Lähteet 

Vuoden 1991 esikoisalbumit
Blurin albumit
Dead Eyes See No Future

Dead Eyes See No Future on Arch Enemyn EP-levy, joka julkaistiin 2. marraskuuta 2004 levymerkillä Century Media Records.

Kappaleet

Kokoonpano 
 Angela Gossow – laulu
 Michael Amott – kitara
 Christopher Amott – kitara
 Sharlee D'Angelo – basso
 Daniel Erlandsson – rummut

Lähteet

Aiheesta muualla 
 
 

Vuoden 2004 EP:t
Arch Enemyn albumit
Ristijärven seurakunta

Ristijärven seurakunta on entinen Suomen evankelis-luterilaisen kirkon seurakunta, joka toimi Ristijärven kunnan alueella. Seurakunta kuului Kuopion hiippakuntaan ja Kajaanin rovastikuntaan. Ristijärven seurakunta liitettiin vuoden 2021 alussa Paltamon seurakuntaan.

Historia 
Ristijärvestä tuli Hyrynsalmen seurakunnan alainen kappeliseurakunta 29. lokakuuta 1805 Ruotsin kuninkaan Kustaa IV Aadolfin antamalla määräyksellä. Oman kirkkoherran seurakunta sai vuonna 1923.

Toimipaikat 
Seurakunnan nykyinen kirkko on valmistunut vuonna 1806. Seurakunnalla on myös seurakuntakoti, 1964 valmistunut siunauskappeli sekä partiomaja.

Lähteet

Aiheesta muualla 
Ristijärven seurakunnan kotisivut

Suomen entiset evankelis-luterilaiset seurakunnat
Seurakunta
Ahdinpallero

Ahdinpallero (Aegagropila linnaei) pallomaisia kasvustoja muodostava viherlevälaji.

Ulkonäkö 
Ahdinpallero on tummanvihreä viherlevä, joka kasvaa kivien pinnalla puolen senttimetrin mittaisina tupsuina tai irrallaan pallomaisena, useamman senttimetrin kokoisena pallona. Se voi muodostaa myös sammalmaisia mattoja. Kasvusto muodostuu tiiviisti rinnakkain kasvavista solurihmoista, joiden haarautuminen on runsasta ja epäsäännöllistä.

Elinympäristö 
Ahdinpallero kasvaa jopa kahdeksan metrin syvyydessä kivien pinnoilla tai pehmeillä pohjilla. Se on makean veden laji, mutta esiintyy yleisesti Itämeren rantavyöhykkeillä Riianlahdella, Suomenlahdella, Saaristomerellä ja Pohjanlahdella. Pohjoisella Perämerellä se on kivikkopohjien valtalaji. Ahdinpallero esiintyy Suomessa Itämeren rannikolla. Se esiintyy myös järvissä.

Lähteet 
 AlgaeBase

Viitteet

Aiheesta muualla 
 Laji.fi: Ahdinpallero (Aegagropila linnaei)

Viherlevät
Maaret Pajunoja

Maaret Pajunoja (s. 16. helmikuuta 1990) on suomalainen maastohiihtäjä. Hän on saavuttanut parhaat tuloksensa vapaan hiihtotavan sprinttikilpailuissa. Hän edustaa Ikaalisten Urheilijoita.

Pajunoja kilpaili maailmancupissa ensimmäisen kerran 9. maaliskuuta 2013 ollen vapaan hiihtotavan sprintissä Lahdessa 75:s. Hänen paras sijoituksensa maailmancupissa on 35:s vastaavassa kilpailussa 3. maaliskuuta 2018.

Pajunoja oli mukana universiadeissa 2015, jossa hän oli vapaan hiihtotavan sprintissä kymmenes ja mukana lisäksi seitsemänneksi sijoittuneessa viestijoukkueessa.

Pajunoja oli neljäs vapaan hiihtotavan sprintissä SM-kilpailuissa Vöyrillä 2020. Hän voitti Suomen-mestaruuden Krista Pärmäkosken kanssa parisprintissä Vantaalla vuonna 2018 sekä Äänekoskella vuonna 2019.

Pajunoja siirtyi Ikaalisten Urheilijoihin elokuussa 2017 Valkeakosken Hakasta. Hän opiskelee kauppatieteitä.

Pajunoja on naimisissa Aki Pajunojan kanssa, joka toimii muun muassa Krista Pärmäkosken managerina.

Lähteet 

Suomalaiset maastohiihtäjät
Vuonna 1990 syntyneet
Elävät henkilöt
Revolution Begins

Revolution Begins on Arch Enemyn EP-levy, joka julkaistiin 21. syyskuuta 2007 levymerkillä Century Media Records.

Kappaleet

Kokoonpano 
 Angela Gossow – laulu
 Michael Amott – kitara
 Christopher Amott – kitara
 Sharlee D'Angelo – basso
 Daniel Erlandsson – rummut

Lähteet

Aiheesta muualla 
 
 

Vuoden 2007 EP:t
Arch Enemyn albumit
Tyrants of the Rising Sun


Tyrants of the Rising Sun: Live in Japan on Arch Enemyn livealbumi, joka julkaistiin 21. marraskuuta 2008 levymerkillä Century Media Records.

CD

Kappaleet

CD 1

CD 2

DVD 

Julkaisun DVD-painos julkaistiin niin ikään 21. marraskuuta 2008.

Kappaleet

Kokoonpano 
 Angela Gossow – laulu
 Michael Amott – kitara
 Christopher Amott – kitara
 Sharlee D’Angelo – basso
 Daniel Erlandsson – rummut

Lähteet

Aiheesta muualla 
 
 

Vuoden 2007 konserttitallenteet
Arch Enemyn albumit
Musiikki-DVD:t
Sebastian Szymański

Sebastian Szymański (s. 10. toukokuuta 1999 Biała Podlaska) on puolalainen jalkapalloilija, pelipaikaltaan keskikenttäpelaaja. Hän on edustanut FK Dynamo Moskovaa toukokuusta 2019 lähtien.

Hän aloitti uransa TOP 54 Biała Podlaskassa 6-vuotiaana. Maaliskuussa 2013 hän siirtyi Legia Varsovaan. Heinäkuussa 2016 hän siirtyi ykkösjoukkueeseen, jossa hän teki debyyttinsä 7. heinäkuuta 2016 Supercupin ottelussa Lech Poznańia vastaan. Debyyttinsä Ekstraklasassa hän teki 20. elokuuta 2016 Arka Gdyniaa vastaan. Ensimmäisen maalinsa hän teki 3. maaliskuuta 2017 Zagłębie Lubinia vastaan.

31. toukokuuta 2019 hän teki viiden vuoden sopimuksen FK Dynamo Moskovan kanssa.

Hän teki debyyttinsä Puolan maajoukkuessa 9. syyskuuta 2019 Itävaltaa vastaan. Ensimmäisen maalinsa A-maajoukkueessa hän teki 19. marraskuuta 2019 Sloveniaa vastaan.

Lähteet 
 Profiili 90minut-sivustolla 
 Profiili Soccerway-sivustolla

Viitteet 

Puolalaiset jalkapalloilijat
Vuonna 1999 syntyneet
Elävät henkilöt
Olli Heinivaara

Olli Eino Heinivaara (23. helmikuuta 1923 Helsinki – 7. maaliskuuta 1995 Helsinki) oli suomalainen lääkäri, joka sai professorin arvonimen. 

Heinivaaran vanhemmat olivat päätoimittaja Eino Heinivaara ja Fanny Maria Mattson ja puoliso vuodesta 1948 Saara Tellervo Nieminen. Heinivaara tuli ylioppilaaksi Helsingin suomalaisesta lyseosta 1940 ja valmistui lääketieteen lisensiaatiksi 1947. Lääketieteen tohtoriksi hän väitteli 1955 ja sai sisätautien erikoislääkärin pätevyyden 1958. 

Heinivaara työskenteli valmistuttuaan lääkärinä Helsingissä ja Kuorevedellä, samoin kuin Henkivakuutusyhtiö Kansan sekä Valmet Oy:n, Ilmavoimien koelentueen ja Veljekset Karhumäki -yhtiöiden palveluksessa. Keuhkosairauksien erikoislääkärin pätevyyden hän sai 1965. Kiinnostuttuaan tutkimustyöstä Heinivaara julkaisi tuloksia hematologian ja keuhkosairauksien alalta, Helsingin yliopiston sisätautien dosentti Heinivaarasta tuli 1961 ja keuhkosairausopin dosentti 1968. Professorin arvonimen hän sai vuonna 1973.  

Heinivaara toimi vuodesta 1967 alkaen melkein 20 vuoden ajan Laakson sairaalan ylilääkärinä ja Helsingin tuberkuloosipiirin johtajana. Henkivakuutusyhtiö Kansan lääkärinä vuodesta 1952 ja ylilääkärinä vuodesta 1957 toiminut Heinivaara jätti viimeksi mainitun tehtävän vasta  siirtyessään eläkkeelle 1984. Hänellä oli monien alansa yhdistysten ja järjestöjen luottamustehtäviä, muun muassa   Suomalainen Lääkäriseura Duodecimissa, Suomen vakuutuslääkäriyhdistyksessä, Sisätautilääkäriyhdistyksessä ja Eläketurvakeskuksen hallituksessa.

Lähteet 

Suomalaiset vakuutuslääkärit
 Suomalaiset tieteilijät
Suomalaiset professorin arvonimen saaneet
Vuonna 1923 syntyneet
Vuonna 1995 kuolleet
As the Stages Burn!

As the Stages Burn! on Arch Enemyn livealbumi, joka julkaistiin 31. maaliskuuta 2017 levymerkillä Century Media Records.

Kappaleet

CD

Live at Wacken 2016

DVD

Live at Wacken 2016

Live in Tokyo 2015

Musiikkivideot

Kokoonpano 
 Alissa White-Gluz – laulu
 Michael Amott – kitara
 Jeff Loomis – kitara
 Sharlee D'Angelo – basso
 Daniel Erlandsson – rummut

Lähteet

Aiheesta muualla 
 
 

Vuoden 2017 konserttitallenteet
Arch Enemyn albumit
Will to Power

Will to Power on Arch Enemyn kymmenes studioalbumi, joka julkaistiin 8. syyskuuta 2017. Se on ensimmäinen, jolla kitaraa soittaa marraskuussa 2014 yhtyeeseen liittynyt Jeff Loomis. Loomis ei osallistunut albumin kappaleiden säveltämiseen, koska kitaristi Michael Amott pelkäsi hänen soittotyylinsä muuttavan Arch Enemyn saundia.  Will to Power on myös ensimmäinen Arch Enemyn albumi, jolla kuullaan puhdasta laulua kokonaisessa kappaleessa, tämä kappale on "Reason to Believe".

Kappaleet

Kokoonpano 
Yhtye
 Alissa White-Gluz − laulu
 Michael Amott − soolo- ja rytmikitara
 Jeff Loomis − soolo- ja rytmikitara
 Sharlee D'Angelo − basso
 Daniel Erlandsson − rummut

+

 Jens Johansson − cembalo (kappaleessa 10)

Tuotanto
 Michael Amott − tuottaja
 Daniel Erlandsson − tuottaja
 Jens Bogren − miksaaja, masteroija
 Alex Reisfar – kansikuva
 Katja Kuhl – valokuvaus

Arvostelut 
 Kaaoszine: 
 Metal Hammer:

Lähteet

Aiheesta muualla 
 
 

Vuoden 2017 albumit
Arch Enemyn albumit